laion/Wikipedia-Exotic huggingface dataset:
פרנק (מטבע)

האם התכוונתם ל... פרנק שווייצרי – מטבע בשווייץ פרנק בורונדי – מטבע בבורונדו פרנק ג'בוטי – מטבע בג'בוטי פרנק מלגשי – מטבע במדגסקר פרנק קונגולזי – מטבע ברפובליקה הדמוקרטית של קונגו פרנק גינאי – מטבע בגינאה פרנק רואנדי – מטבע ברואנדה פרנק CFA – המטבע הסחיר ב-12 מדינות באפריקה אשר בעברן היו מושבות צרפתיות וכן בגינאה ביסאו
מוחמד א-דעיע

מוחמד עבד אל-עזיז א-דעיע (בערבית: محمد الدعيع) (נולד ב-2 באוגוסט 1972 בחאיל) הוא שוער כדורגל סעודי לשעבר. א-דעיע מחזיק בשיא ההופעות השני של שחקן בנבחרת לאומית (אחרי אחמד חסן), בזכות 176 הופעות במדי נבחרת ערב הסעודית. הוא שיחק עם הנבחרת במונדיאל 1994, במונדיאל 1998, במונדיאל 2002. הוא נכלל בסגל הנבחרת למונדיאל 2006, אך לא שותף באף משחק. לאחר הטורניר פרש מהנבחרת. מדיה וקבצים בנושא מוחמד א-דעיע בוויקישיתוף מוחמד א-דעיע, באתר Transfermarkt מוחמד א-דעיע, באתר Soccerway מוחמד א-דעיע, באתר WorldFootball.net מוחמד א-דעיע, באתר National Football Teams מוחמד א-דעיע, באתר FootballDatabase.eu ערך זה הוא קצרמר בנושא כדורגלנים ובנושא ערב הסעודית. אתם מוזמנים לתרום לוויקיפדיה ולהרחיב אותו.
טקס פרסי גלובוס הזהב ה-72

טקס פרס גלובוס הזהב ה-72 (באנגלית: 72nd Golden Globe Awards) נערך ב-11 בינואר 2015, ובמסגרתו הוענק פרס גלובוס הזהב למיטב סרטי הקולנוע והטלוויזיה של השנה החולפת. הטקס נערך במלון בוורלי הילטון שבבוורלי הילס, קליפורניה ושודר על ידי ערוץ NBC האמריקאי. מנחות הטקס היו טינה פיי ואיימי פולר. המועמדים לפרס הוכרזו כבר ב-11 בדצמבר 2014, על ידי קייט בקינסייל, פיטר קראוזה, פולה פטון וג'רמי פיבן. הטקס הופק על ידי חברת ההפקות של דיק קלארק בשיתוף פעולה עם איגוד הכתבים הזרים בהוליווד. בטקס נכחו מיטב שחקני הקולנוע של ארצות הברית. 12 הסרטים הבאים קיבלו מספר רב של מועמדויות: 7 מועמדויות: "בירדמן" 5 מועמדויות: "התבגרות", "משחק החיקוי" 4 מועמדויות: "נעלמת", "סלמה", "מלון גרנד בודפשט", "התאוריה של הכול" 3 מועמדויות: "עיניים גדולות", "פוקס-קצ'ר", "אל תוך היער" 2 מועמדויות: "אנני", "וינסנט הקדוש" 3 הסרטים הבאים קיבלו מספר רב של זכיות: 3 פרסים: "התבגרות" 2 פרסים: "בירדמן", "התאוריה של הכול" 15 סדרות הטלוויזיה הבאות קיבלו מספר רב של מועמדויות: 5 מועמדויות: "פארגו" 4 מועמדויות: "בלש אמיתי" 3 מועמדויות: "בית הקלפים", "אוליב קיטרידג'", "כתום זה השחור החדש", "הרומן", "האישה הטובה", "הלב הרגיל" 2 מועמדויות: "אימה אמריקאית", "אחוזת דאונטון", "בנות", "ג'יין הבתולה", "ריי דונובן", "The Missing", "טרנספרנט" 3 סדרות הטלוויזיה הבאות קיבלו מספר רב של זכיות: 2 פרסים: "הרומן", "פארגו", "טרנספרנט" מדיה וקבצים בנושא טקס פרסי גלובוס הזהב ה-72 בוויקישיתוף אתר האינטרנט הרשמי של טקס פרסי גלובוס הזהב ה-72 טקס פרסי גלובוס הזהב ה-72, במסד הנתונים הקולנועיים IMDb (באנגלית)
אביגדור שפריצר

אביגדור שפריצֶר (בכתיב יידי: שפריצער; שמו הפרטי נכתב לעיתים אַוויגדער); 1898, אוהנוב, גליציה, אוסטריה – 1952, בואנוס איירס) היה מורה, סופר יידי, עורך, מחזאי ומשורר לילדים, ממטפחיה המסורים של ספרות ילדים יידית בארגנטינה. שפריצר נולד בשנת 1898 בעיירה אוהנוב (היבניב) שבגליציה, אוסטריה (כיום באוקראינה). אביו היה סוחר דגן וקמח וראש הקהילה בעיירה. מגיל שלוש למד ב"חדר" ובבית המדרש בעירו. אחר כך למד בנמירוב, רווה-רוסקה וטרמבובלה, שם התוודע לספרות הכללית, היידית וועברית החדשה. בעת מלחמת העולם הראשונה גויס לצבא האוסטרי, נפצע בקרב ואושפז בבית חולים צבאי גדול בפשמישל. בעת החלמתו הממושכת החל בכתיבת יצירותיו הראשונות: מכתבי אהבה פיוטיים לאהובה אלמונית, ביידיש. עם תום המלחמה שב לעיירתו והיה בה מורה, ובנוסף ארגן שיעורי ערב לנערים עובדים. שפריצר כתב מערכונים ביידיש, הקים להקת חובבים ושיחק בה במערכוניו. בשנת 1926 היגר אביגדור שפריצר לארגנטינה, והשתקע בתחילה בעיר מוזסוויל, בירת החבל היהודי של מושבות הברון הירש. הוא לימד בבתי ספר יהודיים, עבר לבואנוס איירס ובמקביל החל לפרסם ולערוך שירי ילדים ועיתוני ילדים ביידיש. בין השאר ערך את מוסף הילדים של העיתון היידי הגדול "די יידישע צייטונג", שיצא לאור בבואנוס איירס. בשנת 1931 החל שפריצר לערוך את מוסף הילדים של העיתון "די פרעסע", ובמהלך מלחמת העולם השנייה ואחריה ייסד וערך את ירחון הילדים "קינדער לאנד" ('מדינת הילדים'). בירחון זה שיקע את רוב שנותיו ורוב יצירותיו לילדים. שפריצר כתב ביידיש לילדים היהודים בארגנטינה על התנ"ך, על הטבע ועל עולמם של ילדים. מיצירותיו הידועות: "איוב" (1926) – פואמה דרמטית בארבע מערכות על חיי איוב, שיצאה לאור בלבוב בטרם הגירתו; "רות" (1933) – פואמה דרמטית בשלוש מערכות על רות; "חומש אין מעשהלעך פאר קינדער" (1948) – סיפורי החומש לילדים, בשני כרכים (א': בראשית, שמות; ב': ויקרא, במדבר, דברים). כל יצירותיו נכתבו ביידיש; אף לא אחת מהן תורגמה לעברית. אביגדור שפריצר נפטר בבואנוס איירס בירת ארגנטינה בשנת 1952. איוב: דראַמאַטישע פּאָעמע אין 4 אַקטן, לבוב: חמו"ל, 1926. רות: דראַמאַטישע פּאָעמע אין 3 אַקטן, בואנוס איירס: קראסילאווסקי פערצאייסקי, תרצ"ג-1933. אביגדור שפריצער און זלמן וואסערצוג, נײַע קוואַלן: כרעסטאמאטיע, בואנוס איירס: ג' קאפלאנסקי, 1935–1936. מארגנפרייד: קינדער מייסעס, בואנוס איירס: חמ"ד, תרצ"ו-1936. דער גאלדענער פאדעם: דערציילונגען, בואנוס איירס: כוליא קויפמאן, תש"ד. חומש אין מעשהלעך פאר קינדער (קאמיטעט ארויסצוגעבן און פארשפרייטן: אביגדור שפריצערס; צייכנונגען: מישע שווארץ), בואנוס איירס: תש"ח-1948. צידעלע פידעלע: מייסעלעך לידלעך (צייכענונגען: מישע שווארץ), בואנוס איירס, חמוש"ד. זלמן רייזען, שפריצער אביגדור, בספרו: לעקסיקאָן פון דער ייִדישער ליטעראַטור, פּרעסע און פילאָלאָגיע, מהדורה 2, כרך ד, וילנה: ווילנער פערלאג פון ב. קלעצקין, תר"ץ 1929, עמודות 876–877, בארכיון האינטרנט 'המשורר אביגדור שפריצר', בתוך: הרב נתן אורטנר (כתב וערך), ספר זיכרון לקהלת היבניב-אוהנוב והסביבה, תל אביב: ארגון יוצאי אוהנוב והסביבה בישראל, תשמ"א, עמ' 120–123. (ספר יזכור לקהילת היבניב (אוהנוב), בספריית העיר ניו יורק) Ana E. Weinstein & Eliahu Toker, La letra idish en tierra argentina: Biobibliografia de sus autores literarios, Buenos Aires: Editorial Mila, 2004, p. 179. אביגדור שפריצר, ב"לקסיקון הספרות העברית החדשה" אביגדור שפריצר באתר WorldCat Identities כתבי אביגדור שפריצר בארכיון האינטרנט אביגדור שפריצר (1898-1952), דף שער בספרייה הלאומית אביגדור שפריצר, בלקסיקון הספרות העברית החדשה
יוסוף א-ת'וניאן

יוסוף א-ת'וניאן (בערבית: يوسف الثنيان) (נולד ב-18 בנובמבר 1963) הוא כדורגלן עבר סעודי. א-ת'וניאן כבש 33 שערים ב-95 משחקים בנבחרת ערב הסעודית. בגיל 34 שיחק לראשונה בגביע העולם בכדורגל, במונדיאל 1998. ברוב הקריירה שלו, א-ת'וניאן שיחק בקבוצת אל-הילאל. יוסוף א-ת'וניאן, באתר Transfermarkt יוסוף א-ת'וניאן, באתר WorldFootball.net יוסוף א-ת'וניאן, באתר National Football Teams יוסוף א-ת'וניאן, באתר FootballDatabase.eu ערך זה הוא קצרמר בנושא כדורגלנים ובנושא ערב הסעודית. אתם מוזמנים לתרום לוויקיפדיה ולהרחיב אותו.
מספר סטרוהאל

באנליזה ממדית, מספר סטרוהאל (St) הוא גודל חסר ממד המתאר מנגנוני זרימה תונדים. פרמטר זה קרוי על שמו של הפיזיקאי הצ'כי וינסנק סטרוהאל אשר ב-1878 התנסה עם חוטים החווים היווצרות של מערבולות ויוצרים מעיו שירה ברוח. מספר סטרוהאל הוא חלק אינטגרלי מיסודות מכניקת הזורמים. מספר סטרוהאל חשוב באנליזות זרימה לא יציבות ותונדות, והוא מייצג מדד ליחס של כוחות האינרציה עקב אי היציבות של הזרימה. בדרך כלל מספר סטרוהאל נתון בצורה הבאה: S t = f L V , {\displaystyle \mathrm {St} ={fL \over V},} f – מייצג את תדירות היווצרות המערבולות. L – זהו האורך האופייני בבעיה (למשל קוטר של גליל או אורך של מיתר). V- מהירות הזורם. במקרים מסוימים כמו נסיקה או צלילה בזמן טיסה, האורך האופייני יהיה האמפליטודה של התנודות. בחירה זו של אורך אופייני יכולה לשמש כהצגת ההבדל בין מספר סטרוהאל לתדירות מופחתת. כאשר: S t = k a π c , {\displaystyle \mathrm {St} ={ka \over \pi c},} K- תדירות מופחתת. a- אמפליטודת התנודות בזמן הנסיקה. עבור מספרי סטרוהאל גבוהים (מסדר גודל של 1), הצמיגות שולטת בזרימת הזורם, כתוצאה מכך הזורם מתנדנד כיחידה אחת. עבור מספרי סטרוהאל נמוכים (מסדר גודל של 10-4ופחות), התנועה נשלטת על ידי החלק המהיר יותר והקוואזי יציב של התנודות. תנודות במספרי סטרוהאל בינוניים מאופיינים על ידי היווצרות מערבולות. עבור גופים כדוריים (ספרה) בזרימה אחידה במספרי ריינולדס בתחום 800 < R e < 200 , 000 {\displaystyle 800<Re<200,000} קיימים שני מספרי סטרוהאל. התדירות הנמוכה יותר מיוחסת לחוסר היציבות הגבוהה של השובל והיא בלתי תלויה במספר ריינולדס, ערכה הוא בקירוב שווה ל-0.2. התדירות הגבוהה יותר של מספר סטרוהאל נגרמת כתוצאה מהפרעות קטנות עקב הפרדות שכבת הגזירה. עבור גליל ארוך, ישנה תלות בין מספר סטרוהאל לבין במספר ריינולדס. תלות מבוססת על מדידות אשר בוצעו על ידי הפיזיקאי והמהנדס הקנדי אנטול רושקו. במטאורולוגיה, בפרט בזרימה צירית במד זרימה מסוג טורבינה, מספר סטרוהאל ישמש בצירוף עם מספר רושקו לקבלת קורלציה בין קצב הזרימה לתדירות. היתרון בשיטה זו על השיטה של תדירות/צמיגות לעומת פקטור k היא שנלקחים בחשבון השפעות טמפרטורה על מד הזרימה. S t = f U C 3 {\displaystyle \mathrm {St} ={f \over U}{C^{3}}} f- תדירות מד הזרימה. U- קצב הזרימה. C- מקדם התפשטות ליניארי של החומר המודד. במעוף או שחייה של בעלי חיים, יעילות הדחף גבוה בתחום צר של מספרי סטרוהאל, באופן כללי השיא הוא בתחום - 0.2 < S t < 0.4 {\displaystyle 0.2<St<0.4} . טווח זה משמש בשחיית דולפינים, כרישים, ודגים קטנים, ובטיסת שיוט של ציפורים, עטלפים וחרקים. למרות זאת, בצורות אחרות של טיסה ניתן למצוא ערכים שונים של מספרי סטרוהאל. במעוף של בעלי חיים, מספר סטרוהאל נקבע על פי מספר פעימות הכנף בשנייה, אמפליטודה- מרחק אנכי מקצה הכנף, מהירות התעופה של בעל החיים: S t = f U A {\displaystyle \mathrm {St} ={f \over U}{A}} f- תדירות. U- מהירות התעופה. A- אמפליטודת הכנף. יש עניין מיוחד עבור זרימה סביב גוף מרובע. באופן כללי, גוף קהה מקובע תחת זורם גורם להשלת מערבולות. לכן, עבור גוף מרובע כמו בניין, יש הפרדות זרימה מהגוף בפינות אשר נגד כיוון הרוח והתקדמות במערבולות מחזוריות (שדרת הערבולים של פון קרמן). תופעה של השלת מערבולות באזור עירוני יכולה להוות סיכון רב לא רק על ידי גרימת כשל למבנה עצמו, אלא גם לגרום לאי נוחות לשוכנים במבנה. כדי להימנע מצב כזה, יש צורך לחקור את המכניזם הפיזיקלי של זרימה סביב מבנה מרובע. מספר ריינולדס שדרת הערבולים של פון קרמן מדיה וקבצים בנושא מספר סטרוהאל בוויקישיתוף
עבדאללה זוברומאווי

עבדאללה סולימאן זוברומאווי (בערבית: عبد الله سليمان زبرماوي; נולד ב-15 בנובמבר 1973 בג'דה, ערב הסעודית) הוא כדורגלן עבר סעודי. בין השנים 1993 ל-2002, שיחק זוברומאווי 122 משחקים וכבש 4 שערים בנבחרת ערב הסעודית. זוברומאווי שיחק עם הנבחרת במונדיאל 1994, מונדיאל 1998 ומונדיאל 2002. ברוב הקריירה שלו שיחק זוברומאווי באל-אהלי ג'דה ובאל-הילאל. עבדאללה זוברומאווי, באתר Transfermarkt עבדאללה זוברומאווי, באתר Fussballdaten.de (בגרמנית) עבדאללה זוברומאווי, באתר National Football Teams עבדאללה זוברומאווי, באתר FootballDatabase.eu ערך זה הוא קצרמר בנושא כדורגלנים ובנושא ערב הסעודית. אתם מוזמנים לתרום לוויקיפדיה ולהרחיב אותו.
מגלן יפני

מגלן יפני (שם מדעי: Nipponia Nippon) הוא מין יחידי בסוגו של מגלן. הוא גדול יחסית לשאר מיני המגלנים; אורכו כ-75 ס"מ ומשקלו כ-1 ק"ג, בעוד אורך מוטת כנפיו הוא כ-140 ס"מ. בתי הגידול המועדפים עליו הם יערות אורנים. במהלך עונת הרבייה, המגלנים מחפשים אחר מזון בתוך הטריטוריות שלהם; אך לאחר עונת הרבייה, המגלנים עשויים לחפש מזון מרחקים של עד כ-20 ק"מ מהטריטוריות שלהם, בלהקות גדולות. אזורי המחיה של המגלנים בעונת הרבייה נמצאים ברום של כ-1000 מטרים מעל גובה פני הים, אך בתקופות אחרות הם נמצאים ברום של כ-500 מטרים מעל גובה פני הים. רוב גופו של המגלן היפני צבוע בלבן. המקור שחור, ובקצהו יש כתם אדום. הרגליים אדומות, ופניו של המגלן, שאינן מכוסות בנוצות, אדומות. על ראשו של המגלן יש ציצת נוצות ארוכה בצבע לבן. נצפתה התנהגות סירוק קבוצתית אצל המגלנים היפניים, במהלכה פרט אחד מסרק את צווארו, ראשו וגבו של פרט אחר. בדרך כלל, ציצת הנוצות של המגלן הלבן מורמת בעת סירוק העורף. המגלנים היפניים הם מונוגמיים. עונת החיזור מתחילה בינואר, ובמהלכה הזכר מטלטל את ראשו, נושא חומר קינון במקורו ומציע אתוו לנקבה. אם היא מקבלת אותו, הזכר יבצע עם הנקבה תצוגה דמוית הזדווגות. במקרים של הזדווגות ממשית התצוגה שונה: הזכר והנקבה מקרבים את מקוריהם כך שיגעו זה בזה; הזכר מנענע את זנבו, בעוד הנקבה מתכופפת ומנענעת את ראשה. עונת הרבייה מתרחשת בין מארס לאוגוסט. הקן מוקם על עצים מהם ניתן להשקיף על האזור. הנקבה מטילה 1–5 ביצים כחולות-אפרפרות עם כתמים חומים, שמוטלות בהפרשים של כ-1 עד 2 ימים. הבקיעה מתרחשת באמצע מאי. הגוזלים נולדים עם פלומה אפרפרה ועם רגליים כתומות-אדומות; הם פורחים מהקן 45 ימים לאחר הבקיעה, ועצמאיים כבר בגיל חמישה חודשים. בעבר המגלן היפני היה נפוץ לאורך מזרח אסיה, במדינות סין, יפן, טאיוואן, קוריאה ורוסיה; אך תחום תפוצתו הצטמצם מאוד בשנים האחרונות, וכיום האוכלוסייה היחידה של מגלנים יפניים בטבע ממוקמת במחוז שאאנשי בסין. נכון ל-2006, ההערכה היא שיש כ-500 מגלנים שחיים בטבע, ומספרם עולה בהדרגה. בגלל תחום התפוצה המוגבל שלו, איבוד בתי גידול והמספר הקטן של פרטים שנותרו בטבע, מין זה הוכרז כמצוי בסכנת הכחדה, והוא נמצא בנספח הראשון של אמנת וושינגטון. מדיה וקבצים בנושא מגלן יפני בוויקישיתוף מגלן יפני, באתר ITIS (באנגלית) מגלן יפני, באתר NCBI (באנגלית) מגלן יפני, באתר Animal Diversity Web (באנגלית) מגלן יפני, בבסיס הנתונים ARKive (באנגלית) מגלן יפני, באתר האנציקלופדיה של החיים (באנגלית) מגלן יפני, באתר Internet Bird Collection (באנגלית) מגלן יפני, באתר GBIF (באנגלית) מגלן יפני באתר הרשימה האדומה של IUCN אתר הרשימה האדומה של ארגון IUCN, מגלן יפני
משה הגר-לאו

הרב משה (מוישי) הגר-לאו (נולד ב-2 במאי 1953, י"ז באייר התשי"ג, בתל אביב) הוא ראש המכינה הקדם צבאית יתיר וסגן מפקד אוגדה במילואים בדרגת אלוף-משנה. עד לתחילת 2018 שימש גם כראש מועצת המכינות הקדם צבאיות. נולד לרב יהושע הגר לאו. הגר-לאו היה קצין צה"ל ששירת במגוון תפקידים בסדיר ובמילואים, ובהם מפקד גדוד 77 וסגן מפקד אוגדת יהודה בתקופת מבצע חומת מגן. לאחר שחרורו מהשירות הסדיר למד בישיבת מרכז הרב במשך שלוש שנים. ב-1979 נמנה עם מקימי היישוב החקלאי-שיתופי בית יתיר שבדרום הר חברון. הוא עבד כרועה צאן ובהמשך ניהל את כרם ענבי המאכל של היישוב ואף שימש כמזכיר היישוב. ב-1992 נמנה עם מקימי המכינה הקדם צבאית יתיר, ומאז עומד בראשה. בשנת 1999 נהרגה בתו, הוריה, יחד עם ארוסה מיכאל אונא, בתאונת דרכים. מאז הפך הרב הגר-לאו פעיל גם בנושא הזהירות בדרכים. בשנת 2004, בתקופת המחאה נגד תוכנית ההתנתקות, פורסם בתקשורת שהרב הגר, שעומד בראש איגוד המכינות הקדם-צבאיות, תומך בסירוב פקודה. הרב הגר טען שדבריו סולפו ולאחר סערה תקשורתית הוציא איגוד המכינות (יחד עם הרב הגר) הודעה שבה קראו לחייליהן לציית לפקודות הצבא. באותה תקופה הקים הרב הגר תנועה בשם "רוח אחרת" למאבק בתוכנית ההתנתקות ושקל לעמוד בראשות מפלגה דתית ציונית שתציע אלטרנטיבה למפד"ל משום שלדבריו "המפד"ל בשנים האחרונות הפכה להיות גוף נגרר אחרי הציונות החילונית, במקום להיות גוף מוביל". בשנת 2015, לקראת הבחירות לכנסת העשרים, הצטרף למפלגת יחד בראשות אלי ישי ופורסם שיוצב במקום הרביעי ברשימת המפלגה לכנסת אך יום לפני הגשת הרשימות פרש ממקומו מכיוון שהתנגד לאיחוד בין המפלגה למפלגת עוצמה יהודית בראשות מיכאל בן-ארי. הרב הגר-לאו מתגורר בבית יתיר, נשוי לרונית ואב לשמונה ילדים. הוא אחיינו של הרב ישראל מאיר לאו (אביו והרב לאו אחים מן האב אך לא מן האם), ונינו של רבי ישראל הגר, האדמו"ר מוויז'ניץ (ה"אהבת ישראל"). אחותו היא הרבנית עידית איצקוביץ ממדרשת הרובע. הרב משה הגר-לאו, ‏חוסן לאומי ומיגור הטרור, באתר כיפה, 4 בפברואר 2004 נאוה צוריאל, המפד"ל המשופצרת, באתר nrg‏, 5 בנובמבר 2004 נאוה צוריאל, המפד"ל המשופצרת, באתר nrg‏, 5 בנובמבר 2004 חנן גרינווד, ‏הרב משה הגר יוצב במקום הרביעי ברשימת 'יחד' לכנסת, באתר כיפה, 21 בינואר 2015 מנדי גרוזמן, ראש המכינה ביתיר פורש מרשימתו של אלי ישי, באתר nrg‏, 29 בינואר 2015
עיטור אות הכבוד

עיטור אות הכבוד היה עיטור אזרחי של ברית המועצות (בין עיטורי ברית המועצות). העיטור נוסד ב-25 בנובמבר 1935. על פי הקריטריונים שנקבעו על ידי הממשלה הסובייטית, לעיטור היו זכאים: אזרחים וארגונים אשר תרמו לפיתוח התעשייה, החקלאות, הבנייה, התקשורת, שירותי הבריאות והשירות לאזרח. אזרחים או ארגונים אשר הצליחו להגדיל את הייצור ובו זמנית להקטין על עלותו. אזרחים או ארגונים אשר הצטיינו בייצוא הסוציאליזם לרפובליקות ברית המועצות ולמדינות אחרות ברחבי העולם. עבור המצאות וחידושים אשר תרמו לאיכות החיים של האזרחים. על הישגים בתחום המדעי. עבור אומץ ותושייה בהגנת המדינה או עבור הצלת חיים בזמני שלום. לעיטור צורת אליפסה, והוא בגובה 46 מ"מ, ורוחב 32.5 מ"מ. על הצד הקדמי של העיטור מופיעים פועל ואיכרה, חברת קולחוז, הנושאים דגלים אדומים עם הכיתוב "פועלי כל העולם התאחדו!". העיטור עשוי מכסף. הוא נענד על סרט בצבע ורוד בהיר עם שני פסים כתומים בצדדים. עד להתפרקות ברית המועצות הוענקו 1,580,850 עיטורי אות הכבוד. לאחר התפרקות ברית המועצות הענקת העיטור נפסקה. מדיה וקבצים בנושא עיטור אות הכבוד בוויקישיתוף
גשר אלף האיים

גשר אלף האיים (באנגלית: Thousand Islands Bridge) הוא שמה של מערכת גשרים בינלאומית החוצה את נהר סנט לורנס ומקשרת את צפון מדינת ניו יורק שבארצות הברית עם דרום-מזרח אונטריו שבקנדה. מערכת הגשרים נבנתה בשנת 1937 עם תוספות שנבנו ב-1959 והיא חוצה את גבול ארצות הברית–קנדה במרכזו של אזור אלף האיים, ומכאן שמה. מערכת הגשרים נושאת כביש דו-סטרי ומדרכות להולכי רגל והיא מנוהלת על ידי "רשות גשר אלף האיים" (Thousand Islands Bridge Authority), שהיא סוכנות בינלאומית. מקטע הגשר שלמעשה חוצה את הגבול הוא מערכת של שני גשרים מקבילים באורך של 27 מטרים בין האי וולסלי (Wellesley Island) שבארצות הברית לבין האי היל (Hill Island) שבקנדה. גשר אלף האיים הוא למעשה לא גשר יחיד אלא סדרה של חמישה גשרים החוצים את נהר סנט לורנס ומקשרים בין שתי גדותיו. קצהו הדרומי של הגשר מתחבר לכביש בין-מדינתי 81 וקצהו הצפוני מתחבר לכביש המהיר מספר 401 דרך כביש מספר 37. קיים גם מחלף המקשר את הגשר עם דרך אלף האיים (Thousand Islands Parkway) המשתרעת בצד הקנדי. מלאכת בנייתו של הגשר מהנחת אבן הפינה ועד להשלמתו ארכה 16 חודשים והסתיימה עשרה שבועות לפני המועד המתוכנן. העלות הכוללת של בניית הגשר הייתה 3,050,000 דולר אמריקני. בשנות הפעלתו הראשונות עברו על הגשר 150,000 רכבים בשנה. כיום, היקף התנועה השנתית עליו מגיעה ל-2 מיליון רכבים. רשות גשר אלף האיים מנהלת מחקר כדי להגדיר, בין השאר, את המגבלות התפעוליות של הגשר ואת הדרכים להקטין את עומסי התנועה עליו. מדיה וקבצים בנושא גשר אלף האיים בוויקישיתוף אתר רשות גשר אלף האיים
אל-אהלי (ג'דה)

מועדון ספורט אל-אהלי גִ'דַה (בערבית: النادي الرياضي الأهلي جدة) הוא מועדון כדורגל סעודי, מהעיר ג'דה. בעונת 2022/2023 הקבוצה סיימה במקום הראשון בליגת משנה ובעונת 2024/2025 היא משחקת בליגת העל הסעודית. המועדון הוא אחד הגדולים בערב הסעודית ורבים משחקני נבחרת ערב הסעודית משחקים בו. מדי הקבוצה הם בצבעים ירוק ולבן, בדיוק כמו הנבחרת הסעודית. המועדון הגיע שלוש פעמים לגמר ליגת האלופות האסיאתית ב-1986, 2009 ו-2012, והפסיד בכולם. ברזיל רוברטו פירמינו ספרד גברי וייגה סנגל אדוארד מנדי חוף השנהב פרנק קסי אלג'יריה ריאד מחרז צרפת אלן סיינט-מקסימין טורקיה מריך דמיראל ליגת העל הסעודית (3): 1978, 1984, 2016 גביע כתר הנסיך (6): 1957, 1970, 1998, 2002, 2007, 2015 גביע המלך הסעודי (10): 1962, 1965, 1969, 1970, 1971, 1972, 1977, 1978, 1979, 1983. גביע המלך של אלופים (2): 2011, 2012, 2016 גביע סעודית פדרציה (5): 2001, 2002, 2007, 2012, 2013. ליגת האלופות הערבית (1): 2003. גביע אלופות מפרץ מועדון (3): 1985, 2002, 2008. גביע חומת ערב (1): 1969. טורניר ידידות כדורגל נטרנטיאונל (2): 2002, 2003. גביעים עונה מסיף (4): 1966, 1974, 1982, 2016. מדיה וקבצים בנושא אל-אהלי בוויקישיתוף אתר האינטרנט הרשמי של אל-אהלי (בערבית) אל-אהלי, ברשת החברתית אקס (טוויטר) פרופיל, באתר Transfermarkt פרופיל, באתר FootballDatabase.eu
איסור והיתר הארוך

איסור והיתר הארוך (ידוע בקיצור או"ה או ארוך) הוא ספר על הלכות איסור והיתר. המחבר כתב את הספר על פי הוראות שקיבל מהמהר"ש רבו של המהרי"ל. ישנם שני נוסחים של הספר. נוסח כתבי היד של הספר שונה מנוסח הספר שבדפוס, שכנראה נדפס על פי כתב יד אחר. מספר פעמים הובאו בדברי הרמ"א פסקים מהספר שאינם נמצאים בדפוס ולפעמים נמצאים אך במשמעות אחרת. כבר הרמ"א בעצמו העיר על ההבדל בין שני נוסחי הספר. זהות מחבר הספר אינה ידועה, אך הוא חובר על ידי אחד מהקדמונים מחכמי אשכנז בדורו של רבי ישראל איסרלן מחבר ספר תרומת הדשן. ישנן כמה השערות בדבר מחבר הספר, יש הסוברים ששמו הוא רבי יונה אשכנזי. הספר מהווה מקור בסיסי ומשמעותי בפסיקת ההלכה בתחומי איסור והיתר. הוא אחד המקורות המובהקים לפסקי הרמ"א בחלק יורה דעה, והעובדה שרבי יוסף קארו לא השתמש בספר הייתה אחד הגורמים שהניעו את הרמ"א לחיבור ספר דרכי משה. גם בדורות מאוחרים יותר, המשיך הספר לשמש מקור חשוב לפסיקת ההלכה, וכך לדוגמה כתב רבי יהונתן אייבשיץ בהקדמתו לספר כרתי ופלתי: ובפרט איסור והיתר הארוך שמפיו אנו חיים ממש בהוראת איסור והיתר — פלתי פד, ח איסור והיתר הארוך, וילנא תרנ"א, באתר היברובוקס מאמר על זהות המחבר מאת יעקב יצחק מיללער, קובץ חצי גבורים, פליטת סופרים ז (תשעד) תמח-תעד שו"ת הרמ"א סימן קל"ב,יב) "אך שאני תמה שכתבתי שני פעמים בשם א"ו הארוך שכן נהג מהר"ש ולא מצאתי עכשיו בא"ו הארוך הנדפס, ובאמת כשלמדתי ולקטתי חדושי איסור והיתר הארוך עדיין לא היה נדפס והיה לי אחד בכתב, ואולי שם ראיתי כתוב שכן נהג מהר"ש, כי מובטח אני בעצמי שלא בדיתי מלבי וא"כ אפשר שגם הלשון היה כתוב בעניין אחר, אף אם לא נראה לי מתוך סגנון זה אשר לפנינו כאשר כתבת" לדעת נפתלי בן יעקב, אוצר הגדולים אלופי יעקב, חיפה, ח"ד, בערך שפ"ח, שהמחבר רבי יונה אשכנזי הוא רבי יונה בנו של ר' איסרלן שהיה מרבני רגנשברג יחד עם מהר"י ברונא. לשונו בהקדמה ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.
רוגל (פירושונים)

האם התכוונתם ל... רוגל – עיירה בליכטנשטיין עין רוגל – אחד ממקורות המים של ירושלים הקדומה אישים: מעין רוגל – סופרת ותסריטאית ישראלית נילי רוגל – שחקנית ישראלית נקדימון רוגל – סופר עברי רוגלה רגל (פירושונים)
Take Me to Church

Take Me to Church (בעברית: קח אותי לכנסייה) הוא סינגל הבכורה של הזמר-יוצר האירי הוזייר. השיר יצא לאור ב-13 בספטמבר 2013, כסינגל ראשון מתוך המיני-האלבום Take Me to Church, על ידי חברת התקליטים קולומביה רקורדס, רובירוקס רקורדס. השיר נכתב על ידי הוזייר והופק על ידי רוב קירוון. בשיר המחבר משתמש במונחים דתיים כדי לתאר התאהבות. הווידאו שליווה את השיר מתאר מערכת יחסים בין שני גברים, ואת תגובתה האלימה של הקהילה בה הם חיים כאשר מתגלה הקשר. השיר נכנס למצעד הפזמונים האירי באוקטובר 2013 ודורג במקום הראשון במשך ארבעה שבועות. במאי 2014 ביצע הוזייר את השיר בתוכניתו של דייוויד לטרמן "לייט נייט עם דייוויד לטרמן" וכחודש לאחר מכן, השיר הועבר לתחנת רדיו רוק-מודרני אמריקאית. בדצמבר 2014 דורג השיר במקום השני במצעד בילבורד הוט 100 האמריקאי ונכנס לראשונה לרשימת חמשת הגדולים. בהמשך דורג כאחד מחמשת השירים הגדולים גם במצעדים במדינות נוספות כגון אוסטרליה, קנדה, אירלנד, איטליה, ניו זילנד ובריטניה. השיר היה מועמד לפרס גראמי בקטגוריית "שיר השנה". הווידאו קליפ הנלווה שצולם לשיר הועלה לערוץ היוטיוב של סיה ב-25 במרץ 2014. הקליפ מתאר אהבה הומוסקסואלית בין שני צעירים. בתחילת הקליפ אחד הנערים קובר את תיבת הסודות שלהם באדמה. חבורת נערים רעולי פנים מחליטה לשים לאהבה הזאת סוף, ופורצת לביתו של מחביא התיבה, הורסת את הבית וחוטפת אותו. אחר כך מתברר שהם מוצאים את התיבה. בעוד שבן זוגו רץ לבית חברו כששמע על הדבר, השני מעונה ונלקח למדורה, שם חבורת הנערים מנסה לפתוח את התיבה ומנסה להכריח את הנער לגלות להם איפה המפתח. לבסוף הם זורקים את התיבה לאש, לעיני שני הנערים, כשהשני הגיע לשם בריצה וראה אותם משליכים את התיבה לאש ולאחר מכן בועטים בגופתו של בן זוגו. מידע על היצירה "Take Me to Church" באתר מיוזיק בריינז מידע על הסינגל "Take Me to Church" באתר מיוזיק בריינז סרטון השיר "Take Me to Church" באתר יוטיוב ג'ורג' אבני, ‏22 מיליון צפיות לשיר נגד הומופוביה, באתר ‏מאקו‏, 11 בנובמבר 2014 Take Me to Church Hozier (באנגלית), נבדק ב-2020-05-01 Take Me to Church (באנגלית), נבדק ב-2020-05-01 Hozier - Take Me To Church (Official Video), נבדק ב-2020-05-22 Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Rock Streaming Songs, Billboard, ‏2023 (באנגלית אמריקאית) NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024
הדפסת בניין

הדפסת בניין כוללת מגוון טכנולוגיות המשתמשות בהדפסה תלת-ממדית כאמצעי לייצור מבנים. בשיטה זו, הבניה מהירה יותר, כח העבודה הדרוש וכמויות הפסולת הנוצרות נמוכים באופן משמעותי ביחס לבניה רגילה. בנוסף ליתרונות המפורטים לעיל, הדפסת בניין מאפשרת בניית מבנים במקומות שאין אפשרות לבנות כיום כגון: במעמקי הים, בחלל, על הירח או על כוכבים אחרים אשר סביבת העבודה מקשה על עבודה פיזית של אנשים. השיטה הייחודית מאפשרת בניית בתים ללא צורך בכוח אדם, על ידי מדפסת תלת מימד ייחודית שיוצקת בטון בכמות מדודה לפי תרשים שהוזן במחשב. העלויות לבניית בית מודפס תלת־ממדית הם נמוכות במידה ניכרת מבתים שנבנו על ידי פועלים, מחיר למטר רבוע בבית מודפס תלת־ממדית יכול להגיע לכ-7 אלף דולר. מדיה וקבצים בנושא הדפסת בניין בוויקישיתוף פרינט סקרין: להדפיס בתים שלמים במדפסת תלת־ממדית, באתר "בניין ודיור" ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.